Spilve raudteepeatus
Spilve raudteepeatus oli raudteepeatus Riias Riia–Bolderāja raudtee ääres. Peatus avati 1930. aastal. Algul kandis see lihtsalt nimetust "Pietura 10. km", ent peagi nimetati see ümber Spilve raudteepeatuseks. Peatus asus Nordeķi raudteepeatuse ja Bolderāja raudteejaama vahel. Pärast seda, kui Riia–Bolderāja raudteel reisiliiklus 1959. aastal lõpetati, suleti ka see peatus. Kui Bolderāja raudteejaam 1970. aastatel rekonstrueeriti, kujunes selle uueks asupaigaks just endise Spilve raudteepeatuse ala.